b'\n_START_ARTICLE_\nTinggil\n_START_PARAGRAPH_\nAng tinggil, na natatawag na tungkil o kuntil sa kung minsan, ay isang kasangkapang pangkasarian ng isang babaeng mamalya. Sa mga tao, ang nakikitang bukong o umbok na malapit sa pangharap na bahagi ng maliit na labi ng puke, sa ibabaw ng bukana ng urethra at ng puke. Kaiba sa titi, na katumbas ng tinggil, hindi naglalaman ang tinggil ng malayung bahagi ng urethra at ang tungkulin lamang ng tinggil ay ang mang-udyok ng kaaliwang pangpagtatalik. Maliban na lamang ang mga Hyenang may batik, na ang sistemang yurohenital ay binago para makaihi, makapagtalik at makapagluwal ang babae sa pamamagitan ng isang malaki at nakatayong tinggil, na kilala bilang pseudo-penis o di-tutuong titi.'